Source: http://www.najpravo.sk/clanky/otazniky-okolo-minimalneho-vyzivneho.html
Timestamp: 2016-06-27 18:23:45+00:00
Document Index: 1604414

Matched Legal Cases: ['§ 62', '§ 2', 'súd ', '§ 2', '§ 62', '§ 62', '§ 62', 'súd ', 'súd ']

Otázniky okolo minimálneho výživného | Články | Najprávo.sk - najlepší právny poradcaPondelok, 27. jún 2016
ČlánkyOtázniky okolo minimálneho výživného28.1. 2011, 21:18 | Edmund Horváth Dňa 1. júla 2010 vstúpilo do účinnosti opatrenie Ministerstva práce, sociálnych vecí a rodiny Slovenskej republiky z 18. júna 2010 číslo 300/2010 Z. z. o úprave súm životného minima, čo malo vplyv aj na výšku tzv. minimálneho výživného podľa Zákona o rodine (ďalej aj „ZR“).
Nový Zákon o rodine č. 36/2005 Z. z. zaviedol od apríla roku 2005 do oblasti rodinného práva viacero nových inštitútov. Aj keď od jeho prijatia už prešlo viac ako 5 rokov a možno by už Zákon o rodine nemal nosiť prívlastok „nový“, niektoré inštitúty, ktoré do života priniesol, ešte stále nie sú v právnom povedomí širokej verejnosti dostatočne známe, čo je vidieť z každodennej súdnej praxe, kde množstvo rodičov o inštitúte minimálneho výživného vôbec nevie a ak áno, nevedia aká je výška tohto minimálneho výživného resp. od čoho sa výška minimálneho výživného odvíja. Aktuálne znenie § 62 ods. 3 ZR znie tak, že každý rodič bez ohľadu na svoje schopnosti, možnosti a majetkové pomery je povinný plniť svoju vyživovaciu povinnosť v minimálnom rozsahu vo výške 30% zo sumy životného minima na nezaopatrené neplnoleté dieťa alebo na nezaopatrené dieťa podľa § 2 písm. c) zákona č. 601/2003 Z. z. o životnom minime. Z uvedeného znenia vyplýva okrem iného záver, že aj ten z rodičov, ktorého majetkové pomery neumožňujú platenie žiadneho výživného (napríklad z dôvodu, že je nezamestnaný alebo sociálne odkázaný a pod.) musí platiť výživné aspoň v zákonom stanovenej minimálnej výške.
Povinnosťou obidvoch rodičov je prispievať na výživu detí podľa svojich schopností a možností, pričom sa prihliada aj na to, ktorý z rodičov a v akej miere sa o deti osobne stará. Vychádza sa zo skutočnosti, že práca a osobná starostlivosť, ktorú jeden z rodičov vynakladá na deti tvorí materiálne hodnoty zodpovedajúce príspevku druhého rodiča, ktorý ich poskytuje v peniazoch a uspokojovanie potrieb detí touto formou vyvažuje platby druhého rodiča. Pri určení výživného okrem schopností a možností povinného rodiča súd berie zreteľ i na odôvodnené potreby oprávnených detí. V rozhodnutí o rozsahu vyživovacej povinnosti rodiča k deťom má byť vždy vyjadrená zásada úmernosti životnej úrovne detí k životnej úrovni rodičov, aby všetky možné potreby, ktoré je možné deťom poskytnúť, boli zabezpečené výživným. (rozsudok Krajského súdu v Banskej Bystrici z 2. júla 2008, sp. zn. 14Co/123/2008)
Životné minimum je spoločensky uznaná minimálna hranica príjmov fyzickej osoby, pod ktorou nastáva stav jej hmotnej núdze. Sumy životného minima sa upravujú vždy k 1. júlu bežného kalendárneho roka. Úprava súm životného minima sa vykoná tak, že sumy doterajšieho výživného sa vynásobia koeficientom rastu čistých peňažných príjmov na osobu zisteným Štatistickým úradom Slovenskej republiky, ak koeficient rastu čistých peňažných príjmov na osobu za obdobie I. štvrťroka bežného kalendárneho roka v porovnaní s I. štvrťrokom predchádzajúceho kalendárneho roka je nižší ako koeficient rastu životných nákladov nízkopríjmových domácností za rozhodujúce obdobie zistený Štatistickým úradom Slovenskej republiky, alebo sa vynásobia koeficientom rastu životných nákladov nízkopríjmových domácností zisteným Štatistickým úradom Slovenskej republiky, ak koeficient rastu životných nákladov nízkopríjmových domácností za rozhodujúce obdobie je nižší ako koeficient rastu čistých peňažných príjmov na osobu zistený Štatistickým úradom Slovenskej republiky za obdobie I. štvrťroka bežného kalendárneho roka v porovnaní s I. štvrťrokom predchádzajúceho kalendárneho roka.
Keďže relevantná výška životného minima predstavuje od 1. júla 2010 sumu 84,61 €, výška minimálneho výživného, ktorú je povinný platiť rodič, ktorému bolo uložené platiť minimálne výživné, predstavuje sumu 25,38 €. Oproti doterajšiemu stavu to predstavuje zvýšenie len o 2 eurocenty. 4. Vývoj súm minimálneho výživného
V nasledujúcej tabuľke si prehľadne ukážeme vývoj súm minimálneho výživného v závislosti od vývoja súm životného minima pre zaopatrené neplnoleté dieťa alebo pre nezaopatrené dieťa podľa § 2 písm. c/ zákona č. 601/2003 Z. z., a to od zavedenia minimálneho výživného do praxe až po súčasnosť. Tabuľka je vhodným pomocníkom napríklad pre určenie dlžného výživného pokiaľ bolo v rozsudku určené odkazom na presný spôsob určenia vyplývajúci z § 62 ods. 3 ZR, a to najmä pre rodičov, ale aj exekútorov či pre účely trestného konania.
Táto zmena bola v praxi nevyhnutná, keďže vo veciach, v ktorých súdy priznali minimálne výživné bolo pri zmene súm životného minima častokrát potrebné znovu iniciovať konanie o zvýšenie výživného, čo neúmerne zaťažovalo jednak rodičov dieťaťa a v neposlednom rade aj súdy. Nová právna úprava takýmto zbytočným a neúčelným postupom predchádza. Ak po uvedenej zmene súdy priznávajú minimálne výživné podľa § 62 ods. 3 Zákona o rodine, spravidla to vyjadrujú takýmto výrokom: „Otec maloletého dieťaťa je povinný prispievať na výživu maloletého dieťaťa XY 30% zo sumy životného minima na nezaopatrené neplnoleté dieťa alebo na nezaopatrené dieťa podľa § 62 ods. 3 Zákona o rodine, a to počnúc dňom XY“. Pokiaľ súd takýmto výrokom určuje minimálne výživné, je vhodné, aby v odôvodnení rozsudku uviedol presnú aktuálnu výšku minimálneho výživného. Niektoré súdy túto aktuálnu výšku uvádzajú priamo do výrokovej časti rozsudku, napríklad dodatkom „čo v súčasnosti predstavuje sumu 25,38 €“, zastávame názor, že tento údaj by bolo vhodné uvádzať len v odôvodnení rozsudku.
Je následne úlohou rodiča zaviazaného platiť výživné, aby si sumu výživného upravil každý rok v závislosti od zmeny výšky životného minima na zaopatrené neplnoleté dieťa alebo nezaopatrené dieťa a platil výživné v zmenenej výške bez toho, aby k tomu bolo potrebné nové súdne rozhodnutie. Je rodič, ktorému bolo maloleté dieťa zverené do osobnej starostlivosti povinný podávať po zmene výšky minimálneho výživného návrh na zvýšenie výživného proti povinnému rodičovi?
V takomto prípade, teda keď oprávnená strana disponuje rozhodnutím o určení minimálneho výživného, avšak len v pevne stanovenej výške ku dňu rozhodnutia, napríklad 25,36 €, môže sa táto oprávnená strana, t. j. najčastejšie rodič maloletého dieťaťa, ktorý má dieťa v osobnej starostlivosti alebo plnoleté dieťa, obrátiť na súd so žiadosťou o zvýšenie výživného vzhľadom na zmenu sumy minimálneho výživného. Takéto konanie je oslobodené od súdnych poplatkov.Viac zo sekcie ČlánkyOhodnoťte článok3 z 512345Hlasovalo: 1162NOVÝ PRÍSPEVOKVaša prezývka: *Vaše meno: *Váš email: *Nadpis: *Text príspevku: *
Zaujalo Vás24 hodín7 dníREKODIFIKÁCIA: Zvukové a obrazové záznamy a zápisniceMinisterka určila 41 nových sudcovských miestJe vysokoškolský diplom zrušiteľným osvedčením alebo nezrušiteľným dokladom?Výpočtový základ pre výpočet odmeny advokáta 2002 až 2012Ako podať trestné oznámenie24 hodín7 dníMinisterka určila 41 nových sudcovských miestJe vysokoškolský diplom zrušiteľným osvedčením alebo nezrušiteľným dokladom?Lucia Žitňanská chce verejnú diskusiu o rekodifikácii súkromného právaREKODIFIKÁCIA: Zvukové a obrazové záznamy a zápisniceAko podať trestné oznámenieNajbližšie semináreZobraziť všetky semináreKatastrálne konanie a elektronizácia služieb katastra nehnuteľností (Seminár)Elektronizácia verejnej správy a zmeny, ktoré z nej vyplývajú, predstavujú veľkú výzvu pre ...Odmeňovanie v pracovnom práve – mzda z pohľadu pracovného práva (Seminár)Seminár poskytne účastníkom možnosť osvojenia si základných teoretických i praktických ...Zodpovednosť v pracovnom práve a sociálna a zdravotná politika zamestnávateľa (Seminár)Po mimoriadne úspešnom seminári s témou skončenia pracovného pomeru prinášame ďalšiu ...Pridať k obľúbenýmVaše obľúbenéAko to funguje? Jednoducho. Ak vás zaujme niektorý z našich článkov alebo niektorá zo sekcií a pri ďalšej návšteve nášho portálu ho nechcete zložito vyhľadávať, stačí kliknúť na Pridať k obľúbeným a aktuálna stránka sa pridá do vášho zoznamu obľúbených liniek. Potom sa jednoduchým preklikom z hociktorej časti portálu dostanete k svojim obľúbeným článkom alebo sekciám.Vytvorte si zoznam Vašich obľúbených stránok na najpravo.skNajdiskutovanejšie príspevkyAko podať trestné oznámenieKto asi dostane váš súdny spor na stôlKaliňák nám je v pätách alebo ako ľudí dokážu zmanipulovať médiáVýpis z registra trestov na počkanieČo by mohlo reálne pomôcť justícii alebo pomenovali sme to pravým menom
Najčítanejšie zákony194/2016 Z. z. NÁLEZ Ústavného súdu Slovenskej republikyZákon o súdnych poplatkoch so sadzobníkom160/2015 Z.z. Civilný sporový poriadokObčiansky zákonník357/2015 Z.z. Zákon o finančnej kontrole a audite a o zmene a doplnení niektorých zákonovmediácia judikatúra úroky z omeškania spotrebiteľ dokazovanie odvolanie dovolanie náhrada trov konania podielové spoluvlastníctvo ochrana osobnosti spotrebiteľská zmluva exekúcia dedenie premlčanie vedľajší účastník bezpodielové spoluvlastníctvo manželov súdne poplatky trovy konania náhrada škody oslobodenie od súdnych poplatkov Zobraziť všetky
Návštev: 6330892 | Pravidlá používania portálu | Napíšte nám | Tvorba web stránok, www.webcreators.sk | AdminjanuárfebruármarecaprílmájjúnjúlaugustseptemberoktóbernovemberdecemberPoUtStŠtPiSoNe :